**Upute za prEDLAGATELJE na javni poziv**

**za prikupljanje prijava za predlaganje programa za 2020. godinu**

**Članak 1.**

# Turistička zajednica Općine Fažana temeljem Zakona o turističkim zajednicama i promicanju hrvatskog turizma, Statuta Turističke zajednice Općine Fažana, a zbog izrade Programa rada i financijskog plana za 2019. godinu, objavljuje Javni poziv za prikupljanje prijava za predlaganje programa i zahtjev za novčanu potporu programima koji će se održavati u 2020. godini na području Općine Fažana.

**Članak 2.**

Predmet Javnog poziva je dodjela bespovratnih novčanih sredstava Turističke zajednice općine Fažana (dalje u tekstu: TZO Fažana) za programe koji doprinose sljedećim ciljevima:

* unapređenju/obogaćivanju turističkog proizvoda/ponude destinacije
* poticanju razvoja postojećih i kreiranje novih projekata kojima se povećava broj dolazaka i noćenja u destinaciji
* razvoju sadržaja koji omogućavaju produljenje turističke sezone
* promociji turističke destinacije Općine Fažana.

**Članak 3.**

Za sredstva potpore mogu se kandidirati pravne i fizičke osobe – trgovačka društva, obrti, zadruge, udruge, ustanove, ostale pravne i fizičke osobe (dalje u tekstu: Predlagatelj).

Sredstva potpore ne mogu se dodijeliti i koristiti za:

* troškove redovnog poslovanja predlagatelja programa (plaće i ostala primanja zaposlenih, troškove prijevoza i putovanja, studijska putovanja,   pokriće gubitaka, poreze i doprinose, kamate na kredite, carinske i uvozne  pristojbe ili bilo koje druge naknade),
* izradu studija, elaborata, projektne i druge dokumentacije,
* sve druge troškove koji nisu vezani za realizaciju prijavljenog programa.

**Članak 4.**

# Prikupljanje prijava se vrši putem dokumenta Obrazac za predlaganje programa i zahtjev za novčanu potporu programima koji će se održavati u 2020. godini na području Općine Fažana.

# (dalje: Obrazac). Obrazac se može predati poštom ili osobno u papirnatom obliku u zatvorenoj omotnici na adresu: Turistička zajednica Općine Fažana, 43. Istarske divizije 8, 52212 Fažana, zaključno s danom 2.10.2019. godine.

Da bi se prijava smatrala potpunom i prihvatila u razmatranje, Predlagatelj je uz Obrazac dužan priložiti i sljedeće dokumente:

 A.) izjava o nepostojanju duga prema TZO Fažani i Državnom proračunu,

 B.) dokaz o registraciji pravne osobe, izvadak iz odgovarajućeg registra u koji se upisuju pravne osobe.

 C.) izjava o nepostojanju dvostrukog financiranja istih troškova.

Svi propisani obrasci trebaju biti potpisani i ovjereni od strane ovlaštene osobe podnositelja zahtjeva i dostavljeni u izvorniku.

Sve potvrde trebaju biti dostavljene u izvorniku.

Kandidature s nepotpunom dokumentacijom i nepotpuno ispunjenim Obrascem neće se razmatrati.

**Članak 5.**

Odluku o dodjeli sredstava potpore donosi Turističko vijeće TZO Fažana, na temelju  pristiglih Zahtjeva.

Popis programa kojima će biti odobrena potpora bit će objavljen na Internet stranicama TZO Fažana, [www.infofazana.hr](http://www.infofazana.hr).

**Članak 6.**

S Predlagateljem kojem Turističko vijeće TZO Fažana odobri potporu, Turistički ured će sklopiti ugovor kojim se uređuju: način korištenja potpore, način praćenja   realizacije programa, isplata potpore, nadzor namjenskog korištenja potpore i druga pitanja vezana za organizaciju i realizaciju programa i dodjelu potpore.

Ukoliko TZO Fažana utvrdi nepravilnosti u korištenju potpore, naložit će Predlagatelju programa povrat potpore u dijelu u kojem je utvrđena nepravilnost.

Prilikom potpisivanja ugovora potpisivat će se i ovdje priložena izjava o nepostojanju i izbjegavanju dvostrukog financiranja istih troškova.

**Članak 7.**

Predlagatelj je obvezan prije početka realizacije programa dostaviti program istog (letak, programska knjižica, medijska objava ili slično) te djelatnicima Turističkog ureda TZO Fažana u svakom trenutku osigurati uvid u tijek procesa njegove realizacije.

Predlagatelj mora poduzeti sve potrebne mjere da ističe činjenicu da TZO Fažana pruža potporu projektu, osim ako TZO Fažana ne odluči drugačije.

**Članak 8.**

Predlagatelj će nakon realizacije programa dostaviti TZO Fažana cjelokupnu potrebnu dokumentaciju utvrđenu ugovorom (izvješće o realizaciji programa i  utrošenim sredstvima potpore po vrstama, foto i/ili druga dokumentacija kojom se  dokazuje realizacija programa, računi izvođača/dobavljača i dokaznice/dokumenti  kojima se dokazuje realizacija programa).

Ukoliko Predlagatelj prethodnih godina prema TZO Fažana nije ispunio obvezu urednog podnošenja Izvješća o utrošenim sredstvima niti jedna prijava istog organizatora neće se razmatrati narednu godinu.